Her er verdens kraftigste jordskjelv
Skjelvet målte 9,1. Skjelvet som søndag så langt har kostet minst 1400 mennesker livet var målt til 7,9 på Richters skala. Dette er det kraftigste skjelvet i landet på over 80 år. Seismolog Reynir Bödvarsson forklarer til nyhetsbyrået TT at lørdagens hovedskjelv med en styrke på 7,9 vil påvirke nærliggende områder som er utsatt for rystelser, noe som kan få alvorlige følger for redningsarbeidet. – Et så stort skjelv som vi har hatt her, kan øke belastningen og forårsake et nytt hovedskjelv, sier han. – Dette er et veldig stort jordskjelv i et tungt befolket område med infrastruktur som har blitt ødelagt i tidligere jordskjelv. Det må påregnes mange omkomne, sier seismolog hos U.S Geological Survey, Paul Earl til AP.Nyhetsbyrået AP og U.S Geologial Survey har lagd en gjennomgang av de kraftigste jordskjelvene på jorden siden 1900 og hvilke konsekvens de fikk: * 22. mai 1960: Et jordskjelv som målte 9,5 rammet de sørlige delene av Chile. Det forårsaket en tsunami som tok livet av 1716 mennesker. * 28. mars 1964: Et skjelv som målte 9,2 rammet Prins William-sundet i Alaska. 131 mennesker mistet livet etter skjelvet og den påfølgende tsunamien. * 26. desember 2004: Et jordskjelv ute i det indiske hav forårsaket en tsunami som kostet 230.000 mennesker livet i en rekke forskjellig land. * 11. mars 2011: Ett styrke 9 jordskjelv rammet den nordøstlige kysten av Japan. Sammen med den påfølgende tsunamien kostet katastrofen mer enn 18.000 mennesker. * 4. november 1952: Et jordskjelv med styrke 9 i Kamtsjatka-regionen på Russlands østkyst rapporteres ikke om å koste noen mennesker livet. Skjelvet ga gigantbølger på mer enn ni meter på Hawaii, tusenvis av kilometer borte. * 27. februar 2010: Et jordskjelv med styrke 8,8 og en påfølgende tsunami ryster Chile. 524 personer måtte bøte med livet. * 31. januar 1906: Et skjelv på 8,8 rammer kysten av Ecuador. En tsunami tar livet av minst 500 personer. * 4. februar 1965: Et skjelv med styrke 8,7 treffer Rat Islands i Alaska. En 11 meter høy bølge dannes. Det ble ifølge AP ikke meldt om omkomne. * 28. mars 2005: Et skjelv med styrke 8,6 treffer de nordre delene Sumatra i Indonesia. Den tar livet av minst 1300 mennesker. * 15. august 1950: Et jordskjelv på 8,6 treffer Tibet. Minst 780 mennesker mister livet. * 11. april 2012: Et jordskjelv på 8,6 rammer vestkysten av Sumatra. Tsunamivarsel blir sendt ut til en rekke land. * 9. mars 1957: Et jordskjelv på 8,6 rammer en øygruppe i Alaska. En kjempebølge på 16 meter blir resultatet. * 12. september 2007: Et jordskjelv med styrke 8,5 nær Sumatra i Indonesia koster minst 25 personer livet. Ifølge U.S Geological Survey er det minst fire andre skjelv med minst 8,5 i styrke som har inntruffet siden 1900. De har inntruffet i Indonesia, sør i Russland, i Chile/ Argentina og ved øygruppen Kurilene midt mellom Japan og Russland.
Det kraftige jordskjelvet i Nepal er faktisk allerede blant de mest dødelige de siste hundre årene. Verst var jordskjelvet som ført til tsunamien som tok livet av 230 000 julen i 2004. de mest dødelige de siste hundre årene. Verst var jordskjelvet som ført til tsunamien som tok livet av 230 000 julen i 2004.